હાઇકોર્ટમાં અરજદાર ઇસ્લામિક રિલીફ સેન્ટર તરફથી એવો દાવો કરાયો હતો કે, આવાં સ્થળોની સંખ્યા લગભગ પ૦૦ છે, જ્યારે રાજ્ય સરકારનું માનવું છે કે તેની સંખ્યા ઘણી ઓછી છે. ઇસ્લામિક રિલીફ સેન્ટર ગુજરાત વતી ગુજરાત હાઇકોર્ટમાં કરવામાં આવેલી રિટના અનુસંધાનમાં ગુજરાત હાઇકોર્ટ દ્વારા સરકારને પ૦૦થી વધુ ક્ષતિગ્રસ્ત ધાર્મિક સ્થળોની મરામત કરવા આદેશ કરાયો હતો. હાઇકોર્ટે જણાવ્યું હતું કે, હિંસા દરમ્યાન ધાર્મિક સ્થળોનું જે નુકસાન થાય છે. તે સરકારની જવાબદારી છે અને તેની સરકારે મરામત કરાવવાની રહેશે.